नरीमन होंगे नए सॉलिसिटर जनरल  
वरिष्ठ अधिवक्ता रोहिन्टन नरीमन को गोपाल सुब्रह्मण्यम के स्थान पर नए सॉलिसिटर जनरल बनाए जाने की सभी तैयारियां कर ली गई हैं।
वरिष्ठ अधिवक्ता रोहिन्टन नरीमन को गोपाल सुब्रह्मण्यम के स्थान पर नए सॉलिसिटर जनरल बनाए जाने की सभी तैयारियां कर ली गई हैं।  सुब्रह्मण्यम के इस्तीफा दे देने का कारण देश के दूसरे सर्वाधिक वरिष्ठ विधिक अधिकारी का पद रिक्त हो गया था।  सूत्रों ने कहा कि सरकार ने उन्हें अगला सॉलिसिटर जनरल बनाने का फैसला किया है। इस प्रस्ताव को नरीमन ने स्वीकार कर लिया है। उन्होंने कहा, उनकी नियुक्ति के लिए औपचारिक अधिसूचना कैबिनेट की नियुक्ति समिति की मंजूरी के बाद अगले सप्ताह जारी कर दी जाएगी।   प्रख्यात न्यायविद फली एस नरीमन के पुत्र 55 वर्षीय रोहिन्टन सोलिसिटर जनरल के पद से सुब्रह्मण्यम के इस्तीफा दे दिए जाने के बाद से ही इस पद की दौड़ में शामिल थे। सुब्रह्मण्यम पखवाड़ाभर पहले 2जी स्पेक्ट्रम घोटाले से संबंधित एक मामले में रोहिन्टन को विशेष वकील नियुक्त किए जाने को लेकर नाराज थे।